cyanic-selkie/wikianc huggingface dataset:
बलना, द्वाराहाट तहसील
बलना, द्वाराहाट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
भार्गवराम विट्ठल वारेरकर
भार्गवराम विट्ठल वारेरकर  को सार्वजनिक उपक्रम के क्षेत्र में सन १९५९ में पद्म भूषण से सम्मानित किया गया था। ये महाराष्ट्र राज्य से हैं।
जैवचिकित्सा प्रौद्योगिकी
जीवित या जैविक प्रणालियों के क्षेत्र में इंजीनियरिंग और प्रौद्योगिकी सिद्धांतों का अनुप्रयोग जैवचिकित्सा प्रौद्योगिकी (biomedical technology) है।
जैवचिकित्सा इंजीनियरी और जैवप्रौद्योगिकी एक जैसे होने के कारण प्रायः बायोमेडिकल टेक्नोलॉजी या बायोइंजीनियरिंग कह दिया जाता है। बायोमेडिकल प्रौद्योगिकी क्षेत्र वर्तमान में तीव्र गति से बढ़ रहा है। उद्योग के लिए आवश्यक नौकरियां 2024 तक 23% बढ़ने की उम्मीद है।
जैवचिकित्सा प्रौद्योगिकी के अन्तर्गत निम्नलिखित सम्मिलित हैं:
जैवचिकित्सा प्रौद्योगिकियाँ:
पुणे एक्स्प्रेस २७३०
पुणे एक्स्प्रेस 2730  भारतीय रेल द्वारा संचालित एक मेल एक्स्प्रेस ट्रेन है। यह ट्रेन नन्देद रेलवे स्टेशन (स्टेशन कोड:NED) से 09:20PM बजे छूटती है और पुणे जंक्शन रेलवे स्टेशन (स्टेशन कोड:PUNE) पर 09:20AM बजे पहुंचती है। इसकी यात्रा अवधि है 12 घंटे 0 मिनट।
नोकिया ७५०० प्रिस्म
नोकिया ७५०० प्रिस्म, नोकिया द्वारा बनाया गया एक मोबाइल फ़ोन उपकरण है।
कोहरा, अमेठी
कोहरा (Kohra) भारत के उत्तर प्रदेश राज्य के अमेठी ज़िले की अमेठी तहसील में स्थित एक गाँव है।
पुणे एक्स्प्रेस ९३१२
पुणे एक्स्प्रेस 9312  भारतीय रेल द्वारा संचालित एक मेल एक्स्प्रेस ट्रेन है। यह ट्रेन इंदौर जंक्शन बीजी रेलवे स्टेशन (स्टेशन कोड:INDB) से 02:00PM बजे छूटती है और पुणे जंक्शन रेलवे स्टेशन (स्टेशन कोड:PUNE) पर 08:05AM बजे पहुंचती है। इसकी यात्रा अवधि है 18 घंटे 5 मिनट।
सिमुनपुर गाँव, तिरवा (कन्नौज)
सिमुनपुर तिरवा, कन्नौज, उत्तर प्रदेश स्थित एक गाँव है।
संगेस्तर झील
संगेस्तर झील या संगेस्तर त्सो ("त्सो" तिब्बती भाषा में "झील" का शब्द है) भारत के अरुणाचल प्रदेश राज्य के तवांग ज़िले में स्थित एक झील है। यह तवांग शहर से बुम ला के मार्ग पर १६,५०० फ़ुट की ऊँचाई पर स्थित है। यह झील सन् १९९७ में बनी कोयला फ़िल्म में माधुरी दीक्षित के एक गाने की पृष्ठभूमि थी इसलिए इसे कभी-कभी अनौपचारिक रूप से माधुरी झील भी कह दिया जाता है।
स्वास्थ्य विज्ञान अनुसन्धान एवं विकास केन्द्र
स्वास्थ्य विज्ञान अनुसन्धान एवं विकास केन्द्र (सी.आइ.डी.आइ.सी.एस) यूनिवेर्सिडाड ओटोनोमा डे न्यूवो लेओन (यू.ए.एन.एल, न्यूवो लेओन का स्वायत्त विश्वविद्यालय) का एक संस्थान है जो मेक्सिकन समाज को स्वास्थ्य, बायोमेडिसिन, एवं बायोटेक्नोलोजि के क्षेत्रों मे शिक्षण एवं आधारभूत ढांचा प्रधान करता हैं। यह मेक्सिको न्यूवो लेओन के मोंटेर्रे शहर मे यू.ए.एन.एल के स्वास्थ्य विज्ञान कैम्पस मे छह मंजिल की एक इमारत के 15,500 वर्ग मीटर क्षेत्र में अवस्थित हैं, जिसके समीप ही जोस एल्यूटेरियो ग़ोंजालेज एवं डाँ. कार्लोस कांसेको एवेन्यूस, मिट्रास सेंट्रो भी अवस्थित हैं।.
इतिहास एवं संकल्प्ना
इसका निर्माण यू.ए.एन.एल के सेक्रेटरी जेनरल, डाँ.जीसस अंसर रोड्रीग्यूज जो वर्तमान में इसके अध्यक्ष है, तथा कुछ चयनित सहकर्मियो एवं पूर्व छात्रों के द्वारा वर्ष 2006 में प्रारम्भ किया गया था| इसे 29 सितम्बर 2009 को न्यूवो लेओन के तात्कालिक गवर्नर, Lic ज़ोस नेटिविडाड गोंज़ालेज़ परास एवं यु.ऐ.एन.एल के रेक्टर, Ing.जोस एंटोनियो गोंजालेज़ ट्रेविनो (2003-2009) के द्वारा समर्पित किया गया|.
CIDICS (पूर्व मे CIDCS) को एक बह–अनुशासनात्मक केन्द्र के रूप मे परिकल्पित किया गया जो स्वास्थ्य विज्ञान एवं सम्बन्धित क्षेत्रों मे अनुसन्धान के लिए यु.ऐ.एन.एल के कई संकायो को साथ लाने एवं सशक्त बनाने के दिशा मे कार्य करता हैं|.
संगठन
CIDICS एक सरल और प्रभावपूर्ण प्रशासनिक संगठनात्मक संरचना मे कार्य करता है, ताकि मजदूर एवं मशीन की सीमाओं से आगे बढ़कर संपदायों के सरल समन्वयन से संस्थान के सामाजिक एवं जनहित लक्ष्यों को प्राप्त किया जा सके| डाँ.कार्लोस ई.मेडीना डे ला गर्ज़ा CIDICS के निर्देशक हैं।.
मिशन
क्षेत्रीय, राष्ट्रीय एवं अंतर्राष्ट्रीय प्रासंगिकता के स्वास्थ्य समस्याओं के निवारण से उपयोगी ज्ञान के स्रुजन को ध्यान मे रखकर वैज्ञानिकी और तकनिकी अनुसन्धान करना।.
मेक्सिको के पूर्वोत्तर क्षेत्र मे वैज्ञानिक, आविश्कारिक तथा प्रतियोगी विकास के लिए आधारभूत क्लिनिकीय एवं लोक स्वास्थ्य अनुसन्धान का समंवय करना|.
बायोटेक्निकल व्यव्साय के विकास से जुडावा, जो कि ज्ञानाधारित अर्धव्यवस्था के सिद्धीकरन को समर्थन देगी|.
प्रासंगिकता
CIDICS, क्लिनिकीय, चिकित्सकीय प्रथा एवं स्वास्थ्य के प्रमुख समस्याओं को समझने, परिभाषित करने और उनके निदान करने हेतु साधन, तकनीकि एवं मशीनो के विकास एवं प्रयोग को बढ़ावा देता हैं| केन्द्र के कार्यों का दायरा बडा हैं जिसमे लोक-स्वास्थ्य के लिए आकंडो का संग्रहन एवं जननीति के निर्मान हेतु उनका विश्लेषन शामिल हैं| उच्छ तकनीकि प्रयोग्शालाओं मे जिनोमिकी और प्रोटियोमिकी का समंवय एवं वैयक्तिक मेडिसिन का विकास भी इसके कार्यों मे शामिल हैं|.
यहाँ बहु-विभागीय टीमें अनुसन्धान तथा स्नातकोत्तर शिक्षण के लिए अन्य शिक्षण एवं अनुसन्धान केन्द्रों के साथ सॅँबॅध स्थापित करती हैं जिसमे यु.ऐ.एन.एल तथा अन्य विश्वविद्यालय, क्षेत्रीय एवं वैदेशिक संस्थाए भी शामिल हैं|.
ढांचागत व्यवस्था
निदेशक कार्यालय, प्रशासनिक समंवयक इंचार्ज इंग.फेलीप ई गर्ज़ा गार्सिया, एवं शैक्षणिक समंवयक इंचार्ज डाँ.डोरा ईलिया हेर्नान्डेज़ कोर्टेज़ के सीधे समर्पक में हैं| ज्ञान प्रबन्धन, बायोसुरक्षा, जनसम्पर्क एवं कम्प्यूटिंग इंफर्मेशन सिस्टेम्स यूनिट सामान्य निर्देशक के अधीन है| केन्द्र के पास बायो-नैतिक्ता, बायोसुरक्षा एवं अनुसन्धान समितिय़ा हैं|.
केन्द्र के निम्ंलिखित कार्यदल और प्रयोगशालाएँ है जिनको “विभाग” भी कहते हैं:
-	बायोएथिक्स (जैवनीथिशास्त्र)
-	बायो- इमेज
-	बायोलोजिकल मोडेल्स (जैविक प्रतिधर्शाएँ)
-	बायोसुरक्षा
-	सी अइ एम ए टी (जैवांकशास्त्र और गणित का एक स्वतंत्र विभाग)
-	औषधीय और नैदानिकि अनुसन्धान
-	विस्त्रुत दंतचिकित्सा अनुसन्धान एवं विशेषज्ञ
-	 उभर्ते रोग़ाणु और रोग़ाणुवाहक
-	जीन (पित्रैक) और कोशाणिक चिकित्सा (प्रयोग़ात्मक चिकित्सा)
-	स्वास्थ्य मनोव्रित्ति
-	HIV-STD निवारण (परिचर्या)
-	इम्म्यूनो मोड्य़ुळॆटर्स (प्रतिरक्षापरिवर्तक)
-	प्रतिश्याइ और श्वास सम्बन्धि कोशिकाएँ
-	 ज्ञान प्रबन्धन
-	आणविकि जीवविज्ञान, जिनोमिक्स एवम् अनुक्रमण
-	न्यूरो साइंस
-	लोक-स्वास्थ्य अनुसन्धान
-	वाक्सिनोलोजि
-	टिश्यू इंजीनीरिंग
मूलभूत सुविधाएँ
CIDICS के प्रयोगशाला मे निन्म्ंलिखित सुविधाएँ हैं: -	तुल्नात्मक जिनोमिकीय संकरण और सूक्ष्मश्रिंकला समूह अध्य्यन के लिए आवश्यक पैरोसीक्वेंसिंग दल और विभिन्न विभागों की उप्लभ्धि
-	 प्रोटीन अध्ययन के लिए प्रोटिओमिक्स विभाग
-	धातु कोशणिक तह्जीबि और जीन चिकित्सा के उपकरण
-	जन जीवन मे फैलने वाले मुख, श्वास और यौन रोग सम्बन्धित आनविको का रोगनिदान
-	जैवनीतिक अंशो पर काम करने वाला विभाग
-	जैविक प्रतिदर्शाओं के सही उपयोगी के लिए आवश्यक उच्छ प्रौद्योगिकी प्रसार
-	शयन विकार, मनो- रसौलि विज्ञान, दबाव और व्यसन सम्बन्धित समस्याओं के अनुसन्धान के लिए आवश्यक प्रयोगशालाएँ
CIDICS के प्रेक्षाग़्रुह मे लगभग 200 लोग समायोजित हो सकते है, और सैद्दांतिक एवम् विज्ञान सम्बन्धित कार्यक्रमो (सम्मेलन, संगोष्ठिया, कार्यशालाए, etc) के लिए अनेक सम्मेलन कमरे उपलब्ध हैं|
अग्नि प्रक्षेपास्त्र
अग्नि प्रक्षेपास्त्र (संस्कृत: अग्नि), मध्यम से अंतरमहाद्विपीय दुरी तक मार करने में सक्षम प्रक्षेपास्त्रों का समूह है। जो भारत के एकीकृत निर्देशित मिसाइल विकास कार्यक्रम द्वारा स्वदेशी तकनीक से विकसित की गईं हैं। भारत, 2008 तक इस प्रक्षेपास्त्र (मिसाइल) समूह के तीन संस्करण प्रक्षेपास्त्र तैनात कर चुका है।
किन्नौर विधानसभा निर्वाचन क्षेत्र, हिमाचल प्रदेश
चुनावी आंकड़े
कालक्रम
वुशुआंगपु
इस पुस्तक के चित्र व्यापक रूप से वितरित किए गए और पुन: उपयोग किए गए, अक्सर चीनी चीनी मिट्टी के बरतन पर रूपांकनों के रूप में।
वुशुआंगपु के चित्रकार जिन शि (金史, लगभग 1625-1695) हैं, जिन्हें उनके मानद नाम जिन गुलियांग (金古良) से बेहतर जाना जाता है। उन्होंने वुडकार्वर झू गुई (朱圭 ) के साथ मिलकर पुस्तक का निर्माण किया। अपनी पुस्तक में लिखा है कि उनकी पुस्तक में नायकों का कोई समानांतर नहीं है, ये नायक अद्वितीय हैं।
कुछ नायक
सीमा चिआन, पान झाओ, ली बै
कोटेश्वर
कोटेश्वर गुजरात के कच्छ ज़िले में स्थित एक प्राचीन बन्दरगाह एवम सुप्रसिद्ध यात्राधाम है। सिन्धु नदी और सागर का जहाँ संगम होता है इस सागर के तट पर स्थित ये स्थल पवित्र यात्राधाम नारायण सरोवर से ४ किमी की दूरी पर है। गुजरात की कच्छ से जूड़ने वाली भारतीय सीमा का ये अंतिम स्थान है। यहाँ से समुद्र में पड़ोशी राष्ट्र पाकिस्तान की सीमा का प्रारंभ हो जाता है।
युवानच्वांग के यात्रा वृतांत में जिस 'ए-शिफाली' नगर का उल्लेख कच्छ की राजधानी के रूप में हुआ है। सम्भवतः वह कोटेश्वर नामक वर्तमान स्थान ही है। अति प्राचीन तीर्थस्थल नारायणसर यहाँ से दो मील की दूरी पर स्थित है। महाप्रभु वल्लभाचार्य इस स्थल पर 16वीं शताब्दी में आये थे। कोटेश्वर में कोटेश्वर नामक शिवमन्दिर भी है।
नाम की व्युत्पत्ति
कोटि शब्द का एक अर्थ सहस्त्र (१०००) होता है। यहाँ १००० शिवलिंग थे इसलिए इस स्थल का नाम कोटेश्वर पड़ा है। आज भी यहाँ अनेक शिवलिंग विद्यमान हैं और कालांतर के साथे कुछ नष्ट हो गये हैं। समुद्र में भी टूटे हुए शिवलिंग और मन्दिर के भग्नावशेष दिखाई देते हैं। रामायण और शिवपुराण में इस स्थल का उल्लेख मिलता है।
इतिहास
इस स्थल की शोध प्रसिद्ध चीनी यात्री युवानच्वांग ने की थी। युवानच्वांग के यात्रा वृतांत में जिस 'ए-शिफाली' नगर का उल्लेख कच्छ की राजधानी के रूप में हुआ है सम्भवतः वह कोटेश्वर नामक वर्तमान स्थान ही है। उक्त समय में कोटेश्वर बड़ा बंदरगाह था लेकिन आज बंदरगाह नामशेष हो गया है। इस स्थल पर शैवमन्दिर और पाशुपत साधुओं के मठ थे। वर्तमान कोटेश्वर मन्दिर के एक शिलालेख के अनुसार ये मन्दिर का निर्माण १७१ वर्ष पूर्व विक्रम संवत १८७७ में हुआ था। प्राचीन मन्दिर टूट चूका है और समुद्रतट पर भग्नावशेष आज भी दिखाई पड़ते हैं। वर्तमानकाल में कोटेश्वर और निलकंठ नाम के दो मन्दिर विद्यमान हैं। नारायण सरोवर में भी एक समय कानफ़टे साधुओ का प्रभुत्व था अत: प्राचीन काल में कोटेश्वर भी बड़ा तीर्थस्थल रहा होगा। महाप्रभु वल्लभाचार्य इस स्थल पर 16वीं शताब्दी में आये थे।
पौराणिक इतिहास
कोटेश्वर की कथा रावण के साथ शरु होती है। प्राचीन काल में रावण की कठोर तपस्या से प्रसन्न होकर भगवान शिव ने अपना आत्मलिंग रावण को दिया। रावण इसे अपनी राजधानी लंका में स्थापित करना चाहता था। बीच रास्ते में रावण ने लिंग को जमीन पे छोड़ दिया और १००० एक जैसे लिंग बन गये। रावण भ्रमित होकर आत्मलिंग को लंका न ले जा सका और शिवजी यहाँ स्थित हो गये। कथा के अनुसार कोटेश्वर मन्दिर में आत्मलिंग स्थापित है जो खुद भगवान शिव ने दिया था।
कैसे पहुंचे
कोटेश्वर पहुंचने के लिए सबसे पहले भुज पहुंचें। दिल्ली, मुम्बई और अहमदाबाद से भुज तक रेल मार्ग से आ सकते हैं। रेलमार्ग से गांधीधाम आने के बाद वहाँ से भी भुज जा सकते है। मुम्बई और भुज के बीच दैनिक विमान सेवा भी है। अहमदाबाद से भुज की दूरी 350 कि॰मी॰ है। यहाँ से भुज पहुंचने के अनेक साधन हैं। भुज से कोटेश्वर जाते समय 36 किलोमीटर की दूरी पर 1100 वर्ष पुराना पुअरेश्वर महादेव का मन्दिर है। इसके बाद 95 किलोमीटर की दूरी पर कच्छ की कुल देवी माता आशापुरा की पीठ है। शारदीय नवरात्रों में यहां श्रद्धालुओं का जमघट लगा रहता है। नारायण सरोवर-कोटेश्वर से 30 किलोमीटर आगे भारत-पाकिस्तान की सीमा है।
पहले नारायण सरोवर में ठहरने, भोजन आदि की व्यवस्था नहीं थी। इस कारण श्रद्धालुओं को बड़ी कठिनाई होती थी। पूरा इलाका वीरान होता था। किन्तु अब स्वयंसेवी संगठनों ने यहां ठहरने और खाने-पीने की अच्छी व्यवस्था कर दी है। आवागमन भी अब सुगम हो गया है। कोटेश्वर जाने के लिए नारायण सरोवर पहुंचने के बाद वहाँ से चलके या वाहन में कोटेश्वर जा सकते है। अतिथिगृह और खाने की व्यवस्था नारायण सरोवर में हैं। कोटेश्वर में रात में नहीं रुक सकते और ये भारतीय सीमा को जोड़ने वाला विस्तार होने के कारण पर्यटन स्थलों के अलावा दूसरा विस्तार बाहर के लोगों के लिए प्रतिबन्धित है।
अल्मोड़ा लोक सभा निर्वाचन क्षेत्र
अल्मोड़ा लोक सभा निर्वाचन क्षेत्र भारत के उत्तराखण्ड राज्य का एक लोक सभा निर्वाचन क्षेत्र है। श्री अजय टम्‍टा वर्तमान लोकसभा में यहाँ से सांसद हैं। वे भारतीय जनता पार्टी से सदस्य हैं।
विधानसभा क्षेत्र
परिसीमन के बाद अल्मोड़ा में निम्नलिखित विधानसभा क्षेत्र आते हैं:
42-धारचूला, 43-डीडीहाट, 44-पिथौरागढ़, 45-गंगोलीहाट (अ0जा0), 46-कापकोट, 47-बागेश्वर (अ0जा0), 48-द्वाराहाट, 49-सल्ट, 50-रानीखेत, 51-सोमेश्वर (अ0जा0), 52-अल्मोड़ा, 53-जागेश्वर, 54-लोहाघाट और 55-चम्पावत।
सांसद
Keys:
पोकेमॉन अल्टीमेट जर्नी: द सीरीज
<templatestyles src="Module:Infobox/styles.css">
पोकेमॉन अल्टीमेट जर्नी: द सीरीज पोकेमॉन एनिमेटेड सीरीज का पच्चीसवां और वर्तमान सीजन है, और पोकेमॉन जर्नी: द सीरीज का तीसरा सीजन है, जिसे जापान में पॉकेट मॉन्स्टर्स (ポケットモンスター, पोकेटो मोनसुता) के नाम से जाना जाता है। इस सीज़न का प्रीमियर जापान में टीवी टोक्यो पर 17 दिसंबर, 2021 को हुआ और संयुक्त राज्य अमेरिका में, यह कुछ समय बाद 2022 में नेटफ्लिक्स पर स्ट्रीमिंग टेलीविज़न सीज़न के रूप में रिलीज़ होगा। कनाडा में, सीज़न का प्रीमियर 28 मई, 2022 को टेलीटून और टेलीटून पर हुआ। इस सीज़न में ऐश केचम, गोह और क्लो के अनुसंधान फेलोशिप एडवेंचर्स जारी हैं, क्योंकि वे सभी आठ क्षेत्रों में यात्रा करते हैं, जिसमें पोकेमॉन तलवार और शील्ड से, नया गलार क्षेत्र भी शामिल है। कांटो क्षेत्र में वर्मिलियन सिटी में सेरीज़ प्रयोगशाला में। ऐश वर्ल्ड कोरोनेशन सीरीज़ के रैंकों के माध्यम से चढ़ता है और गोह प्रोजेक्ट मेव के साथ अपना काम जारी रखता है। 21 और 28 जनवरी, 2022 को जारी किए गए चार एपिसोड (जापान में अमेज़ॅन प्राइम वीडियो के लिए विशेष) पोकेमॉन लीजेंड्स: आर्सियस गेम पर आधारित एक आर्क हैं, जिसमें तीसरे और चौथे एपिसोड गेम के रिलीज के साथ मेल खाते हैं।
नोट
हिन्दी एपिसोड के टाइटल्स नही आने पर अंग्रेजी टाइटल्स का इस्तेमाल कर रहे है। जैसे ही हिंदी में टाइटल्स आएंगे वैसे ही यह अंग्रेजी टाइटल्स बदल दिए जाएंगे।
माहिम जंक्शन
माहिम जंक्शन मुंबई का एक उपनगरीय रेलवे स्थानक है।
बेलीज महिला क्रिकेट टीम का कोस्टा रिका दौरा 2019
बेलीज महिला क्रिकेट टीम ने दिसंबर 2019 में छह मैचों की द्विपक्षीय महिला ट्वेंटी-20 अंतर्राष्ट्रीय (मटी20ई) श्रृंखला खेलने के लिए कोस्टा रिका का दौरा किया। सभी मैचों के लिए स्थल गुइसीमा में लॉस रेयेस पोलो क्लब था। आईसीसी की घोषणा के बाद से बेलीज के लिए ये पहले मटी20ई मैच थे, 1 जुलाई 2018 के बाद एसोसिएट सदस्यों की महिला टीमों के बीच खेले गए सभी मैचों पर पूर्ण मटी20ई की स्थिति लागू होगी। बेलीज ने श्रृंखला 5-1 से जीती।
देवकुंड अरजी
देवकुंड अरजी में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
जोगेश्वरी
जोगेश्वरी, मुंबई का एक उप-क्षेत्र है। यह मुंबई उपनगरीय रेलवे का एक स्टेशन भी है।
जंगली भैंसा
एशियाई जंगली भैंसा (Bubalis bubalis arnee or Bubalus arnee) की संख्या आज 4000 से भी कम रह गई है। एक सदी पहले तक पूरे दक्षिण पूर्व एशिया में बड़ी तादाद में पाये जाने वाला जंगली भैंसा आज केवल भारत, नेपाल, बर्मा और थाईलैंड में ही पाया जाता है। भारत में काजीरंगा और मानस राष्ट्रीय उद्यान में ये पाया जाता है। मध्य भारत में यह छ्त्तीसगढ़ में रायपुर संभाग और बस्तर में पाया जाता है। जंगली भैसे की एक प्रजााति जिसके मस्तक पर सफेद निशान होता है, पहलेे मध्यप्रदेश के वनों में भी पाई जाती थी।
छ्त्तीसगढ़ में इनकी दर्ज संख्या आठ है जिन्हे अब सुरक्षित घेरे में रख कर उनका प्रजनन कार्यक्रम चलाया जा रहा है। लेकिन उसमें भी समस्या यह है कि मादा केवल एक है और उस मादा पर भी एक ग्रामीण का दावा है, कि वह उसकी पालतू भैंस है। खैर ग्रामीण को तो मुआवजा दे दिया गया पर समस्या फ़िर भी बनी हुई है, मादा केवल नर शावकों को ही जन्म दे रही है, अब तक उसने दो नर बछ्ड़ों को जन्म दिया है। पहले नर शावक के जन्म के बाद ही वन अधिकारिय़ों ने मादा शावक के जन्म के लिये पूजा पाठ और मन्नतों तक का सहारा लिया। और तो और शासन ने तो एक कदम आगे जाकर उद्यान में महिला संचालिका की नियुक्ति भी कर दी, ताकि मादा भैंस को कुछ इशारा तो मिले, पर नतीजा फ़िर वही हुआ मादा ने फ़िर नर शावक को ही जन्म दिया। शायद पालतू भैंसों पर लागू होने वाली कहावत कि भैंस के आगे बीन बजाये भैंस खड़ी पगुरावै जंगली भैंसों पर भी लागू होती है।
मादा अपने जीवन काल में 5 शावकों को जन्म देती है, इनकी जीवन अवधि ९ वर्ष की होती है। नर शावक दो वर्ष की उम्र में झुंड छोड़ देते हैं। शावकों का जन्म अक्सर बारिश के मौसम के अंत में होता है। आम तौर पर मादा जंगली भैसें और शावक झुंड बना कर रहती है और नर झुंड से अलग रहते हैं पर यदि झुंड की कोई मादा गर्भ धारण के लिये तैयार होती है तो सबसे ताकतवर नर उसके पास किसी और नर को नहीं आने देता। यह नर आम तौर पर झुंड के आसपास ही बना रहता है। यदि किसी शावक की मां मर जाये तो दूसरी मादायें उसे अपना लेती हैं। इनका स्वभाविक शत्रु बाघ है, पर यदि जंगली भैंसा कमजोर बूढ़ा या बीमार हो तो जंगली कुत्तों और तेंदुओं को भी इनका शिकार करते देखा गया है। वैसे इनको सबसे बड़ा खतरा पालतू मवेशियों की संक्रमित बीमारियों से ही है, इनमें प्रमुख बीमारी फ़ुट एंड माउथ है। रिडंर्पेस्ट नाम की बीमारी ने एक समय इनकी संख्या में बहुत कमी ला दी थी।
जब धोखा खा गये कथित एक्स्पर्ट
इन पर दूसरा बड़ा खतरा जेनेटिक प्रदूषण है, जंगली भैंसा पालतू भैंसों से संपर्क स्थापित कर लेता है। हालांकि फ़्लैमैंड और टुलॊच जैसे शोधकर्ताओ का मानना है कि आम तौर पर जंगली नर भैंसा पालतू नर भैंसे को मादा के पास नहीं आने देता पर स्वयं पालतू मादा भैंसे से संपर्क कर लेता है पर इस विषय पर अभी गहराई से शोध किया जाना बाकी है। मध्य भारत के जिन इलाकों में यह पाया जाता है, वहाँ की पालतू भैसें भी इनसे मिलती जुलती नजर आती है। इस बात को एक मजेदार घटना से समझा जा सकता है। कुछ वर्षों पहले बीजापुर के वन-मंडलाधिकारी श्री रमन पंड्या के साथ बाम्बे नेचुरल हिस्ट्री सोसाइटी की एक टीम जंगली भैसों का अध्ययन करने और चित्र लेने के लिये इंद्रावती राष्ट्रीय उद्यान पहुँची, उन्हें जंगली भैंसों का एक बड़ा झुंड नजर आया और उनके सैकड़ो चित्र लिये गये और एक श्रीमान जो उस समय देश में जंगली भैंसों के बड़े जानकार माने जाते थे, बाकी लोगो को जंगली भैंसों और पालतू भैंसों के बीच अंतर समझाने में व्यस्त हो गये तभी अचानक एक चरवाहा आया और सारी भैंसों को हांक कर ले गया।
अनुचित वृक्षारोपण
मध्य भारत में जंगली भैंसों के विलुप्तता की कगार पर पहुँचने का एक प्रमुख कारण उसका व्यहवार है। जहाँ एक ओर गौर बारिश में ऊँचे स्थानों पर चले जाते हैं, वही जंगली भैंसे मैदानों में खेतों के आस पास ही रहते हैं और खेतो को बहुत नुकसान पहुँचाते हैं। इस कारण गाँव वाले उनका शिकार कर देते हैं। एक कारण यह भी है कि प्राकृतिक जंगलों का विनाश कर दिया गया है और उनके स्थान पर शहरी जरूरतों को पूरा करने वाले सागौन, साल, नीलगिरी जैसे पेड़ो का रोपण कर दिया है। इनमें से कुछ के पत्ते अखाद्य है, इनके नीचे वह घास नहीं उग पाती जिनको ये खाते है, वैसे भी जंगली भैंसे बहुत चुनिंदा भोजन करती है। इस कारण भी इनका गांव वालों से टकराव बहुत बढ़ गया है।
बेरवा पद्धति और जंगल में सन्तुलन
टकराव बढ़ने का एक कारण यह भी है, कि पहले आदिवासी बेरवा पद्धति से खेती करते थे। इसमे उनको ज्यादा मेहनत नहीं करनी पड़ती थी। जंगल के टुकड़े जला कर उनमे बिना हल चलाये बीज छिड़क दिये जाते थे। राख एक बेहद उत्तम उर्वरक का काम करती थी। पैदावार भी बहुत अच्छी मिल जाती थी। इसके अलावा जंगलो में कंदमूल और फ़ल भी प्रचुरता से मिल जाते थे। यदा कदा किये जाने वाले शिकार से भी उन्हे भोजन की कमी नहीं होती थी। वे खेती पर पूर्ण रूप से निर्भर नहीं थे। इसलिये वन्य प्राणियों द्वारा फ़सल में से कुछ हिस्सा खा लिये जाने पर इनमे बैर भाव नहीं आता था। और हर दो या तीन साल में जगह बदल लिये जाने के कारण पिछ्ली जगह घास के मैदान बन जाते थे। वन्य प्राणियों को चारे की कोई कमी नहीं होती थी। अतः यदा कदा किये जाने वाले शिकार से उनकी संख्या में कोई कमी नहीं आती थी।
आदिवासियों के अधिकारों का हनन वन्य जीवों के लिए बना संकट
अब चूंकि आदिवासियों के पास स्थाई खेत हैं, जिनकी उर्वरता उत्तरोत्तर कम होती जाती है। और इनमे हल चलाना खरपतवार निकालना और उर्वरक डालने जैसे काम करने पड़ते है, जिनमे काफ़ी श्रम और पैसा लगता है। इसके अलावा खेतों की घेराबंदी के लिये बाँस-बल्ली और अन्य वन उत्पाद लेने की इजाजत भी नहीं है, अतः अब आदिवासी अपनी फ़सलों के नुकसान पर वन्य प्राणियों के जानी दुश्मन हो जाते हैं। इन्ही सब कारणो से जंगली भैंसे आज दुर्लभतम प्राणियों के श्रेणी में आ गये हैं।
खैर यह सब हो चुका है और इस नुकसान की भरपाई करना हमारे बस में नहीं है। लेकिन एक जगह ऐसी है जो आज तक विकास के विनाश से अछूती है। वह जगह आज भी ठीक वैसी है जैसा प्रकृति ने उसे करोड़ो सालों के विकास क्रम से बनाया है, जहाँ आज भी बेरवा पद्धति से खेती होती है और जहाँ आज भी वन भैंसा बड़े झुंडो में शान से विचरता देखा जा सकता है, जहां बड़ी संख्या में बाघ, भालू, ढोल, पहाड़ी मैना और अनेक अन्य जानवर शांति से अपना अपना जीवन यापन कर रहे हैं। जहां प्रकृति प्रदत्त हजारों किस्म की वनस्पतियाँ, पेड़ पौधे जिनमे से अनेक आज शेष भारत से विलुप्त हो चुके हैं, फ़ल फ़ूल रहे हैं।
एक प्राकृतिक स्वर्ग को नष्ट करने की साजिश
करीब 5000 वर्ग किलोमीटर के इस स्वर्ग का नाम है अबूझमाड़। ना यहाँ धुंआ उड़ाते कारखाने हैं और ना ही धूल उड़ाती खदानें और ना ही वे सड़के हैं जिनसे होकर विनाश यहाँ तक पहुँच सके। पर यह सब कुछ बदलने वाला है और कुछ तो बदल भी चुका है। यहाँ पर रहने वाले आदिवासिय़ॊं को तथाकथित कामरेड बंदूके थमा रहें हैं। हजारो सालों तक स्वर्ग रही इस धरती पर इन स्वयंभू कामरेडों ने बारूदों के ढेर लगा दिये हैं। इस सुरम्य धरती पर इन लोगो ने ऐसी बारूदी सुरंगे बिछा दी हैं, जो सुरक्षा बलों आदिवासियों और वन्य प्राणियों में फ़र्क नहीं कर सकतीं। और सबसे बड़े खेद की बात तो यह है, कि जिन योजनाओं का डर दिखा कर इन्होंने आदिवासियों को भड़्काया था, हमारी सरकार आज उन्हीं को लागू करने जा रही है। अबूझमाड़ में बिना पहुँचे और बिना कोई अध्ययन कराये यहां खदानों का आवंटन किया जा रहा है। और हमारे वंशजों की इस धरोहर को इसलिये नहीं बरबाद किया जायेगा, कि देश में लौह अयस्क की कोई कमी है, बल्कि इस अयस्क को निर्यात करके पहले ही धन कुबेर बन चुके खदानपतियों का लालच अब सारी सीमाएं तोड़ चुका है और वे इतने ताकतवर हो चुके हैं, कि अब वे नेताओं के नहीं बल्कि नेता उनके इशारों पर नाचते है। उनकी नजरों में वन्यप्राणी और आदिवासियों की कोई कीमत नहीं। प्राकृतिक असंतुलन, ग्लोबल वार्मिंग, नदियों का पानी विहीन होना और अकाल जैसे शब्दों का इनसे कोई वास्ता नहीं। जब तक दुनिया में एक भी जगह रहने लायक रहेगी तब तक इनके पास मजे से जीने का पैसा तो भरपूर होगा ही। इन्ही करतूतों से हमारे इन जंगलों में बची हुई जंगली भैंसों की आबादी भी नष्ट हो जायेगी।
कोन्दुरा (1978 फ़िल्म)
कोन्दुरा 1978 में बनी हिन्दी भाषा की फिल्म है।
धनवंती आर रामाराव
धनवंती आर रामाराव  को समाज सेवा के क्षेत्र में सन १९५९ में पद्म भूषण से सम्मानित किया गया था। ये महाराष्ट्र राज्य से हैं।
पृथ्वी प्रक्षेपास्त्र
पृथ्वी प्रक्षेपास्त्र भारत द्वारा स्वदेशीय निर्मित, ज़मीन से ज़मीन पर मार करने वाला प्रक्षेपास्त्र है।
परेवा, नैनीताल तहसील
परेवा, नैनीताल तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
ममेरा भाई / ममेरी बहन
किसी व्यक्ति के मामा का पुत्र अथवा पुत्री उस वयक्ति के क्रमश: ममेरा भाई और ममेरी बहन होते हैं। ममेरा शब्द की उत्पत्ति मामा से हुई है जो कि माता के भाई को कहा जाता है।
विज्ञान परियोजना
विज्ञान की किसि विधा (जैसे भौतिकी, रसायन विज्ञान, जीवविज्ञान आदि) में मॉडल बनाना या कोई वैज्ञानिक प्रयोग करना विज्ञान परियोजना (science project) कहलाती है। यह छात्रों के लिये शैक्षिक गतिविधि है जिसमें वे कुछ अपने-आप करने की कोशिश करते हुए सीखते हैं। कभी-कभी विद्यार्थी अपने इन विज्ञान-परियोजनाओं को विज्ञान मेलों में प्रदर्शित करते हैं। आजकल पूरे विश्व में छात्रों को विज्ञान परियोजनाएं करी और करायी जातीं हैं।
भारत के ट्वेंटी-20 क्रिकेट खिलाड़ियों की सूची
एक ट्वेंटी -20 इंटरनेशनल (टी 20) क्रिकेट मैच जो दो राष्ट्रीय क्रिकेट टीमों के बीच पक्ष के अनुसार 20 से अधिक ओवर खेला जाता है का एक रूप है। खेल ट्वेंटी -20 क्रिकेट के नियमों के तहत खेला जाता है। पहले टी 20 इंटरनेशनल 17 फरवरी 2005 को ऑस्ट्रेलिया और न्यूजीलैंड के बीच खेला गया। भारतीय क्रिकेट टीम के वांडरर्स स्टेडियम, जोहानसबर्ग में दिसंबर 2006 को सहवाग-1 इसके पहले टी 20 मैच में खेले वीरेंद्र की कप्तानी में दक्षिण अफ्रीका के खिलाफ। श्रृंखला का एकमात्र टी 20 मैच में भारत ने छह विकेट से जीत दर्ज की। मार्च 2016 के रूप में, भारत पांचवीं सबसे सफल टी 20 टीम, 73 टी 20 इंटरनेशनल मैचेस खेला होने पर 44 जीत के साथ है, और पाकिस्तान के खिलाफ एक टाई। 2007 में, भारत आईसीसी ट्वेंटी -20 विश्व कप के उद्घाटन संस्करण में विश्व चैम्पियनशिप जीता, पांच रन से पाकिस्तान को हराने।
मार्च 2016 के रूप में, महेंद्र सिंह धोनी कप्तान है और टी -20 इंटरनेशनल में भारत के लिए सबसे दिखावे बना दिया है। विराट कोहली ने 58.60 की औसत से 40 रन की पारी से 1641 के साथ अग्रणी रन गणक है। मार्च 2016 के रूप में, सुरेश रैना और रोहित शर्मा भारत के लिए टी 20 में शतक बनाने केवल खिलाड़ी हैं। 50 विकेट के साथ, आर अश्विन टीम के प्रमुख विकेट लेने वाले गेंदबाज है, जबकि उसके 4/8 प्रारूप में किसी भी भारतीय गेंदबाज का सर्वश्रेष्ठ गेंदबाजी रहते हैं। युवराज सिंह एक टी 20 में एक ओवर में छह छक्के जड़े करने के पहले खिलाड़ी बन गए; उद्घाटन आईसीसी ट्वेंटी -20 विश्व कप के दौरान 19 सितंबर, 2007 को इंग्लैंड के खिलाफ उपलब्धि प्रदर्शन। घटना में वह भी एक पचास जिसमें से 12 गेंदों आया रन बनाए, इस तरह अंतरराष्ट्रीय क्रिकेट में सबसे तेज पचास प्राप्त करने। भारत के सर्वोच्च कुल 218, एक ही मैच है, जो वे 18 रन से जीत में आया था। मार्च 2016 के रूप में, एक टी 20 स्कोर में एक टीम ने एक पारी में ग्यारहवें उच्चतम कुल है। टीम के सबसे कम कुल 74, 2008 में मेलबर्न क्रिकेट ग्राउंड पर ऑस्ट्रेलिया के खिलाफ आया था। भारत के लिए पहली बार ट्वेंटी -20 प्रारूप में आयोजित 2016 में छठी बार एशिया कप जीता।
पथमेड़ा
पथमेड़ा एक धार्मिक नगरी के रूप में जाना जाता है, जो की राजस्थान के सांचौर जिले में स्थित है, पथमेड़ा मे गौ सेवा के लिए विश्व की सबसे बड़ी गौशाला स्थित है पथमेड़ा की कुल आबादी 18 सौ से अधिक है पथमेड़ा में अधिकतर चौधरी कलबी जाति के लोग रहते हैं पथमेड़ा में अधिकतर खेती व्यवसाय हैं पथमेडा में एक सुंदर विद्यालय हैं पथमेड़ा में प्राचीन शिव जी का मंदिर स्थित है गांव के आम चोटे पर हनुमान जी का मंदिर है आशापुरा माताजी का मंदिर है यहां के लोग ज्यादातर व्यवसाय के लिए मुंबई हैदराबाद बेंगलुरू अहमदाबाद आदि शहरों में अपना व्यवसाय कर रहे हैं पथमेड़ा गौशाला में लगभग 3-4 लाख गाये है।
भारत एक्सप्रेस
भारत एक्सप्रेस एक हिंदी समाचार चैनल है। इसका मुख्यालय नोएडा में है। भारत एक्सप्रेस के एडिटर-इन-चीफ उपेन्द्र राय हैं, जो पूर्व में सहारा न्यूज नेटवर्क के मुख्य कार्यकारी अधिकारी और एडिटर-इन-चीफ रह चुके हैं।
आरम्भ
भारत एक्सप्रेस का शुभारंभ 1 फरवरी 2023 को दिल्ली के होटल अंदाज़ हयात में केन्द्रीय मंत्री गजेन्द्र सिंह शेखावत, अनुराग ठाकुर, प्रहलाद सिंह पटेल, जनरल वी.के. सिंह एवं संजीव बालियान के द्वारा हुआ।
स्मृति मंधाना
स्मृति मन्धाना एक भारतीय महिला क्रिकेट खिलाड़ी हैं, जो भारतीय महिला क्रिकेट टीम के लिए खेलती हैं। स्मृति मुख्य रूप से बाएँ हाथ से बल्लेबाजी करती हैं जिन्होंने २०१७ के महिला क्रिकेट विश्व कप में दो शतक भी लगाये थे। इनका जन्म मुम्बई, महाराष्ट्र में १८ जुलाई १९९६ को हुआ था। साल 2021 में  स्मृति मन्धाना ने दूसरी बार जीता ICC का बेस्ट क्रिकेटर खिताब | आईसीसी ने उन्हें 2021 का तीनों फॉर्मेट में बेस्ट वुमेन्स क्रिकेटर चुना है |
प्रारम्भिक और निजी जीवन
स्मृति मन्धाना का जन्म 17 जुलाई 1996 मुम्बई को स्मिथ और श्रीनिवास मन्धाना के घर हुआ था। जब वह २ साल की थीं तो उनका परिवार महाराष्ट्र के सांगली में स्थानान्तरित हो गया था जहाँ उन्होंने अपनी स्कूल शिक्षा पूरी की। वह क्रिकेटर बनने के लिए अपने भाई से प्रेरित थी जब उन्होंने महाराष्ट्र अंडर 16 खेले थे। 9 वर्ष की आयु में वह महाराष्ट्र अंडर 15 की टीम में चुनी गयी थीं। 11 वर्ष की आयु में उन्हें महाराष्ट्र अंडर 19 की टीम के लिए चुना गया।
करियर
मन्धाना की पहली सफलता उन्हें तब मिली जब वह अक्टूबर २०१३ में हुई जब वह एकदिवसीय मैच में डबल शतक हासिल करने वाली पहली भारतीय महिला बनीं। गुजरात के खिलाफ महाराष्ट्र के लिए खेलते हुए, उन्होंने वडोदरा में अल्मबिक क्रिकेट ग्राउंड पर वेस्ट जोन अंडर १९ टूर्नामेंट में १५० गेन्दों पर नाबाद २२४ रन बनाए। २०१६ महिला चैलेंजर ट्रॉफी में, मन्धाना ने भारत रेड के लिए कई खेल में तीन अर्धशतकों की मदद से, और अपनी टीम को भारत ब्लू के खिलाफ फाइनल में ८२ गेंदों पर नाबाद ६२ रन बनाकर ट्राफी जीत ली।
महिला हो या पुरुष, वह टी-20 इंटरनेशनल में सबसे कम उम्र में कप्तानी सम्भालने वाली भारतीय कप्तान बन गईं हैं | उन्होंने 22 साल 229 दिन की उम्र में टी-20 इंटरनेशनल में टीम इंडिया की कप्तानी सम्भाली हैं |
स्मृति मन्धाना टी-20 इंटरनेशनल में भारत की ओर से सबसे तेज फिफ्टी लगाने वाली महिला बल्लेबाज बनी थी | उन्होंने ये रिकॉर्ड 2019 में न्यूजीलैंड के खिलाफ बनाया था |
अन्तर्राष्ट्रीय स्टार का करियर
मन्धाना ने अपना पहला टेस्ट मैच वर्मस्ली पार्क में इंग्लैंड के खिलाफ खेला था। उसने अपनी टीम को क्रमशः अपनी पहली और दूसरी पारी में २२ और ५१ रन बनाकर मैच जीतने में मदद की। २०१६ में भारत के ऑस्ट्रेलिया दौरे के होबार्ट में बेलरिवे ओवल के दूसरे वनडे मैच में, मन्धाना ने अपना पहला अन्तरराष्ट्रीय शतक (१०९ गेन्दों में १०२ रन) बनाया था। स्मृति २०१६ में आईसीसी महिला टीम में शामिल होने वाले एकमात्र भारतीय महिला खिलाड़ी थे।
टी-20 मुकाबले में शतक जमाने वाली महज दूसरी भारतीय महिला खिलाड़ी हैं |
कर्ष
कर्ष या कार्षापण एक प्राचीन भारतीय सिक्का था।
कार्षापण सिक्कों का इतिहास हमे पुरातात्विक साक्ष्यों और प्राचीन ग्रंथो जैसे कि जातक, पाणिनि के अष्टाध्यायी, तथा चाणक्य के अर्थशास्त्र में रजत और ताम्र के सिक्कों को "कार्षार्पण" कहा गया है। मनु तथा याज्ञवल्क्य के अनुसार ताम्र कार्षापण ८० (80) गुंजे या रत्ती के बराबर भार वाला होता था।
कानूनी कार्यवाही
कानूनी कार्यवाही एक गतिविधि है जो एक कानून को लागू करने के लिए न्यायाधिकरण की शक्ति का आह्वान चाहती है। हालाँकि परिस्थितियों की आवश्यकता के अनुसार इस शब्द को अधिक व्यापक या अधिक संकीर्ण रूप से परिभाषित किया जा सकता है, यह नोट किया गया है कि " वह कानूनी कार्यवाही शब्द में एक सार्वजनिक प्राधिकरण द्वारा या उसके द्वारा की गई कार्यवाही और एक अदालत या न्यायाधिकरण के फैसले के खिलाफ अपील शामिल है।"कानूनी कार्यवाही आम तौर पर एक व्यवस्थित प्रक्रिया की विशेषता होती है जिसमें प्रतिभागी या उनके प्रतिनिधि अपने दावों के समर्थन में सबूत पेश करने में सक्षम होते हैं, और कानून की विशेष व्याख्याओं के पक्ष में तर्क देते हैं, जिसके बाद एक न्यायाधीश, जूरी, या तथ्य के अन्य ट्रियर  तथ्यात्मक और कानूनी मुद्दों का निर्धारण करता है।
सिरसा गाँव, तिरवा (कन्नौज)
सिरसा तिरवा, कन्नौज, उत्तर प्रदेश स्थित एक गाँव है।
मंथन (1976 फ़िल्म)
मंथन 1976 में बनी हिन्दी भाषा की फिल्म है।
बरेली
भारत के सबसे बड़े राज्य उत्तर प्रदेश में स्थित बरेली जनपद राष्ट्रीय राजधानी दिल्ली और उत्तर प्रदेश की राजधानी लखनऊ तक के राष्ट्रीय राजमार्ग के बीचों-बीच स्थित है। प्राचीन काल से इसे बोलचाल में बांस बरेली का नाम दिया जाता रहा और अब यह बरेली के नाम से ही पहचाना जाता है। इस जनपद का शहर महानगरीय है। यह उत्तर प्रदेश में आठवां सबसे बड़ा नगर और भारत का ५०वां सबसे बड़ा शहर है। बरेली उत्तराखंड राज्य से सटा जनपद है। इसकी बहेड़ी तहसील उत्तराखंड के ऊधमसिंह नगर की सीमा के निकट है।रामगंगा नदी के तट पर बसा यह शहर प्राचीन रुहेलखंड का राजधानी मुख्यालय रहा है। बरेली का राज्य दर्जा प्राप्त महात्मा ज्योतिबा फूले रुहेलखंड विश्विद्यालय होने की वजह से उच्च शिक्षा के लिए इस विश्वविद्यालय का अधिकार क्षेत्र बरेली और मुरादाबाद मंडल के जिन नौ जिलों तक विस्तारित है, वे जिले ही प्रथम स्वतंत्रता संग्राम के दौर में रुहेलखंड का हिस्सा रहे। ऐसे में आज भी बरेली को रुहेलखंड का मुख्यालय ही माना जाता है।महाभारत काल में बरेली जनपद की तहसील आंवला का हिस्सा पांचाल क्षेत्र हुआ करता था। ऐसे में इस शहर का ऐतिहासिक महत्व भी है। धार्मिक महत्व के चलते बरेली का खास स्थान है। नाथ सम्प्रदाय के प्राचीन मंदिरों से आच्छादित होने के कारण बरेली को नाथ नगरी भी कहा जाता है। शहर में विश्व प्रसिद्ध दरगाह आला हजरत स्थापित है,जो सुन्नी बरेलवी मुसलमानों की आस्था का प्रमुख केंद्र है।इसलिए बरेली को "बरेली शरीफ"/शहर ए आला हज़रत भी कहते हैं।ख्वाजा क़ुतुब भी यहीँ है। और खानकाह नियाजिया भी इसी शहर में है। राधेश्याम रामायण के प्रसिद्ध रचयिता पंडित राधेश्याम शर्मा कथावाचक इसी शहर के थे। मठ तुलसी स्थल भी इसी शहर में है। देश-प्रदेश के प्राचीन और प्रमुख महाविद्यालयों में शुमार बरेली कॉलेज का भी ऐतिहासिक महत्व है। देश के भारतीय पशु चिकित्सा अनुसंधान संस्थान और भारतीय पक्षी अनुसंधान संस्थान इस शहर के इज्जतनगर में बड़े कैंपस में स्थापित हैं। बॉलीवुड फिल्मों की मशहूर अभिनेत्री प्रियंका चौपड़ा और पर्दे की कलाकर दिशा पाटनी बरेली से ही हैं।चंदा मामा दूर के...जैसी बाल कविता के रचयिता साहित्यकार निरंकार देव सेवक भी बरेली के ही थे। बरेली पत्रकारिता के शीर्ष स्तम्भ चन्द्रकान्त त्रिपाठी की कर्मस्थली है। वर्तमान में बरेली से संतोष गंगवार सांसद है। संतोष गंगवार 8वी बार सांसद बने है। वही आंवला से विधायक धर्मपाल सिंह यूपी की योगी सरकार में पशुधन कल्याण मंत्री है। इसके अलावा धर्मपाल जी के पास अल्पसंख्यक और हज विभाग भी है। यहां मान्यता प्राप्त वरिष्ठ पत्रकार अनूप कुमार मिश्रा है जो पिछले 16 सालो से एबीपी नेटवर्क में कार्य कर रहे है। बरेली में प्रमुख समाचार पत्रों में अमर उजाला, दैनिक जागरण, हिंदुस्तान, अमृत विचार, आज, जनमोर्चा है। इसके अलावा डिजिटल प्लेटफार्म में दैनिक भास्कर, राजस्थान पत्रिका, स्वाभिमान टीवी, डेली इनसाइडर, न्यूज टुडे नेटवर्क है। बरेली में कई निजी मेडिकल कालेज है। जिसमे श्री राम मूर्ति मेडिकल कालेज, रुहेलखंड मेडिकल कालेज, राजश्री मेडिकल कालेज, गंगाचरण आयुर्वेदिक मेडिकल कालेज के अलावा बांस मंडी में।सरकारी मेडिकल कालेज भी है। इसके अलावा यहां के मेयर डॉ उमेश गौतम है, जिनका अपना मिशन अस्पताल है और इनवर्तिज यूनिवर्सिटी है। आने वाले वक्त में बरेली को महानगर का दर्जा प्राप्त होगा। बरेली शहर कि जनसंख्या करीब 15 लाख के करीब है।
प्राचीन इतिहास
वर्तमान बरेली क्षेत्र प्राचीन काल में पांचाल राज्य का हिस्सा था। महाभारत के अनुसार तत्कालीन राजा द्रुपद तथा द्रोणाचार्य के बीच हुए एक युद्ध में द्रुपद की हार हुयी, और फलस्वरूप पांचाल राज्य का दोनों के बीच विभाजन हुआ। इसके बाद यह क्षेत्र उत्तर पांचाल के अंतर्गत आया, जहाँ के राजा द्रोणाचार्य के पुत्र अश्वत्थामा मनोनीत हुये। अश्वत्थामा ने संभवतः हस्तिनापुर के शासकों के अधीनस्थ राज्य पर शासन किया। उत्तर पांचाल की तत्कालीन राजधानी, अहिच्छत्र के अवशेष बरेली जिले की आंवला तहसील में स्थित रामनगर के समीप पाए गए हैं। स्थानीय लोककथाओं के अनुसार गौतम बुद्ध ने एक बार अहिच्छत्र का दौरा किया था। यह भी कहा जाता है कि जैन तीर्थंकर पार्श्वनाथ को अहिच्छत्र में कैवल्य प्राप्त हुआ था।
छठी शताब्दी ईसा पूर्व में, बरेली अब भी पांचाल क्षेत्र का ही हिस्सा था, जो कि भारत के सोलह महाजनपदों में से एक था। चौथी शताब्दी के मध्य में महापद्म नन्द के शासनकाल के दौरान पांचाल मगध साम्राज्य के अंतर्गत आया, तथा इस क्षेत्र पर नन्द तथा मौर्य राजवंश के राजाओं ने शासन किया। क्षेत्र में मिले सिक्कों से मौर्यकाल के बाद के समय में यहाँ कुछ स्वतंत्र शासकों के अस्तित्व का भी पता चलता है। क्षेत्र का अंतिम स्वतंत्र शासक शायद अच्युत था, जिसे समुद्रगुप्त ने पराजित किया था, जिसके बाद पांचाल को गुप्त साम्राज्य में शामिल कर लिया गया था। छठी शताब्दी के उत्तरार्ध में गुप्त राजवंश के पतन के बाद इस क्षेत्र पर मौखरियों का प्रभुत्व रहा।
सम्राट हर्ष (६०६-६४७ ई) के शासनकाल के समय यह क्षेत्र अहिच्छत्र भुक्ति का हिस्सा था। चीनी तीर्थयात्री ह्वेन त्सांग ने भी लगभग ६३५ ई में अहिच्छत्र का दौरा किया था। हर्ष की मृत्यु के बाद इस क्षेत्र में लम्बे समय तक अराजकता और भ्रम की स्थिति रही। आठवीं शताब्दी की दूसरी तिमाही में यह क्षेत्र कन्नौज के राजा यशोवर्मन (७२५- ५२ ईस्वी) के शासनाधीन आया, और फिर उसके बाद कई दशकों तक कन्नौज पर राज करने वाले अयोध राजाओं के अंतर्गत रहा। नौवीं शताब्दी में गुर्जर प्रतिहारों की शक्ति बढ़ने के साथ, बरेली भी उनके अधीन आ गया, और दसवीं शताब्दी के अंत तक उनके शासनाधीन रहा। गुर्जर प्रतिहारों के पतन के बाद क्षेत्र के प्रमुख शहर, अहिच्छत्र का एक समृद्ध सांस्कृतिक केंद्र के रूप में प्रभुत्व समाप्प्त होने लगा। राष्ट्रकूट प्रमुख लखनपाल के शिलालेख से पता चलता है कि इस समय तक क्षेत्र की राजधानी को भी वोदमायुत (वर्तमान बदायूं) में स्थानांतरित कर दिया गया था।
स्थापना तथा मुगल काल
लगभग १५०० ईस्वी में क्षेत्र के स्थानीय शासक राजा जगत सिंह कठेरिया ने जगतपुर नामक ग्राम को बसाया था, जहाँ से वे शासन करते थे - यह क्षेत्र अब भी वर्तमान बरेली नगर में स्थित एक आवासीय क्षेत्र है। १५३७ में उनके पुत्रों, बांस देव तथा बरल देव ने जगतपुर के समीप एक दुर्ग का निर्माण करवाया, जिसका नाम उन दोनों के नाम पर बांस-बरेली पड़ गया। इस दुर्ग के चारों ओर धीरे धीरे एक छोटे से शहर ने आकार लेना शुरू किया। १५६९ में बरेली मुगल साम्राज्य के अधीन आया, और अकबर के शासनकाल के दौरान यहाँ मिर्जई मस्जिद तथा मिर्जई बाग़ का निर्माण हुआ। इस समय यह दिल्ली सूबे के अंतर्गत बदायूँ सरकार का हिस्सा था। १५९६ में बरेली को स्थानीय परगने का मुख्यालय बनाया गया था। इसके बाद विद्रोही कठेरिया राजपूतों को नियंत्रित करने के लिए मुगलों ने बरेली क्षेत्र में वफादार अफगानों की बस्तियों को बसाना शुरू किया। शाहजहां के शासनकाल के दौरान बरेली के तत्कालीन प्रशासक, राजा मकरंद राय खत्री ने १६५७ में पुराने दुर्ग के पश्चिम में लगभग दो किलोमीटर की दूरी पर एक नए शहर की स्थापना की। इस शहर में उन्होंने एक नए किले का निर्माण करवाया, और साथ ही शाहदाना के मकबरे, और शहर के उत्तर में जामा मस्जिद का भी निर्माण करवाया। मकरंदपुर, आलमगिरिगंज, मलूकपुर, कुंवरपुर तथा बिहारीपुर क्षेत्रों की स्थापना का श्रेय भी उन्हें, या उनके भाइयों को दिया जाता है। १६५८ में बरेली को बदायूँ प्रांत की राजधानी बनाया गया। औरंगजेब के शासनकाल के दौरान और उसकी मृत्यु के बाद भी क्षेत्र में अफगान बस्तियों को प्रोत्साहित किया जाता रहा। इन अफ़गानों को रुहेला अफ़गानों के नाम से जाना जाता था, और इस कारण क्षेत्र को रुहेलखण्ड नाम मिला।
रुहेलखण्ड राज्य
औरंगज़ेब की मृत्यु के बाद दिल्ली के मुगल शासक कमजोर हो गये तथा अपने राज्य के जमींदारों, जागीरदारों आदि पर उनका नियन्त्रण घटने लगा। उस समय इस क्षेत्र में भी अराजकता फैल गयी तथा यहाँ के जमींदार स्वतन्त्र हो गये। इसी क्रम में, रुहेलखण्ड भी मुगल शासन से स्वतंत्र राज्य बनकर उभरा, और बरेली रुहेलखण्ड की राजधानी बनी। १७४० में अली मुहम्मद रुहेलखण्ड शासक बने, और उनके शासनकाल में रुहेलखण्ड की राजधानी बरेली से आँवला स्थानांतरित की गयी। १७४४ में अली मुहम्मद ने कुमाऊँ पर आक्रमण किया, और राजधानी अल्मोड़ा पर कब्ज़ा कर लिया, और सात महीनों तक उनकी सेना अल्मोड़ा में ही रही। इस समय में उन्होंने वहां के बहुत से मंदिरों को नुकसान भी पहुंचाया। हालाँकि अंततः क्षेत्र के कठोर मौसम से तंग आकर, और कुमाऊँ के राजा द्वारा तीन लाख रुपए के हर्जाने के भुगतान पर, रुहेला सैनिक वापस बरेली लौट गये। इसके दो वर्ष बाद मुग़ल सम्राट मुहम्मद शाह ने क्षेत्र पर आक्रमण किया, और अली मुहम्मद को बन्दी बनाकर दिल्ली ले जाया गया। एक वर्ष बाद, १७४८ में अली मुहम्मद वहां से रिहा हुए, और वापस आकर फिर रुहेलखण्ड के शासक बने, परन्तु इसके एक वर्ष बाद ही उनकी मृत्यु हो गयी, और उन्हें राजधानी आँवला में दफना दिया गया।
अली मुहम्मद के पश्चात उनके पुत्रों के संरक्षक, हाफ़िज़ रहमत खान रुहेलखण्ड के अगले शासक हुए। इसी समय में फर्रुखाबाद के नवाब ने रुहेलखण्ड पर आक्रमण कर दिया, परन्तु हाफ़िज़ रहमत खान ने उनकी सेना को पराजित कर नवाब को मार दिया। इसके बाद वह उत्तर की ओर सेना लेकर बढ़े, और पीलीभीत और तराई पर कब्ज़ा कर लिया। फर्रुखाबाद के नवाब की मृत्यु के बाद अवध के वज़ीर सफदरजंग ने उनकी संपत्ति को लूट लिया, और इसके कारण रुहेलखण्ड और फर्रुखाबाद ने एक साथ संगठित होकर सफदरजंग को हराया, इलाहाबाद की घेराबन्दी की, और अवध के एक हिस्से पर कब्ज़ा कर लिया। इसके परिमाणस्वरूप वजीर ने मराठों से सहायता मांगी, और उनके साथ मिलकर आँवला के समीप स्थित बिसौली में रुहेलाओं को पराजित किया। उन्होंने चार महीने तक पहाड़ियों की तलहटी में रुहेलाओं को कैद रखा; लेकिन अहमद शाह दुर्रानी के आक्रमण के समय उपजे हालातों में दोनों के बीच संधि हो गयी, और हाफिज खान पुनः रुहेलखण्ड के शासक बन गये।
१७५४ में जब शुजाउद्दौला अवध के अगले वज़ीर बने, तो हाफिज भी रुहेलखण्ड की सेना के साथ उन पर आक्रमण करने निकली मुगल सेना में शामिल हो गये, लेकिन वज़ीर ने उन्हें ५ लाख रुपये देकर खरीद लिया। १७६१ में हाफ़िज़ रहमत खान ने पानीपत के तृतीय युद्ध में अफ़ग़ानिस्तान तथा अवध के नवाबों का साथ दिया, और उनकी संयुक्त सेनाओं ने मराठों को पराजित कर उत्तर भारत में मराठा साम्राज्य के विस्तार को अवरुद्ध कर दिया। अहमद शाह के आगमन, और शुजाउद्दौला के ब्रिटिश सत्ता से संघर्षों का फायदा उठाकर हाफ़िज़ ने उन वर्षों के दौरान इटावा पर कब्ज़ा किया, और लगातार अपने शहरों को मजबूत करने के साथ-साथ और नए गढ़ों की स्थापना करते रहे। १७७० में, नजीबाबाद के रुहेला शासक नजीब-उद-दौला सिंधिया और होल्कर मराठा सेना के साथ आगे बढ़े, और उन्होंने हाफ़िज़ खान को हरा दिया, जिस कारण हाफ़िज़ को अवध के वज़ीर से सहायता मांगनी पड़ी।
शुजाउद्दौला ने मराठों को ४० लाख रुपये का भुगतान किया, और वे रुहेलखण्ड से वापस चले गए। इसके बाद, अवध के नवाब ने हाफ़िज़ खान से इस मदद के लिए भुगतान करने की मांग की। जब हाफ़िज़ उनकी यह मांग पूरी नहीं कर पाए, तो उन्होंने ब्रिटिश गवर्नर वारेन हेस्टिंग्स और उनके कमांडर-इन-चीफ, अलेक्जेंडर चैंपियन की सहायता से रुहेलखण्ड पर आक्रमण कर दिया। १७७४ में दौला और कंपनी की संयुक्त सेना ने हाफ़िज़ को हरा दिया, जो मीराँपुर कटरा में युद्ध में मारे गए, हालाँकि अली मुहम्मद के पुत्र, फ़ैजुल्लाह ख़ान युद्ध से बचकर भाग गए। कई वार्ताओं के बाद उन्होंने १७७४ में ही शुजाउद्दौला के साथ एक संधि की, जिसके तहत उन्होंने सालाना १५ लाख रुपये, और ९ परगनों को अपने शासनाधीन रखा, और शेष रुहेलखण्ड वज़ीर को दे दिया।
१७७४ से १८०० तक रुहेलखण्ड प्रांत अवध के नवाब द्वारा शासित था। अवध राज में सआदत अली को बरेली का गवर्नर नियुक्त किया गया था। १८०१ तक, ब्रिटिश सेना का समर्थन करने के लिए संधियों के कारण सब्सिडी बकाया हो गई थी। कर्ज चुकाने के लिए, नवाब सआदत अली खान ने १० नवंबर १८०१ को हस्ताक्षरित संधि में रुहेलखण्ड को ईस्ट इंडिया कंपनी को सौंप दिया।
कम्पनी शासन
१८०१ में बरेली समेत पूरा रुहेलखण्ड क्षेत्र ईस्ट इंडिया कम्पनी के अधिपत्य में आया था, और तत्कालीन गवर्नर जनरल के भाई हेनरी वेलेस्ली को बरेली में स्थित आयुक्तों के बोर्ड का अध्यक्ष नियुक्त किया गया। १८०५ में एक पिंडारी, अमीर खान ने रुहेलखण्ड पर आक्रमण किया, लेकिन उसे बाहर खदेड़ दिया गया। इसके बाद इस क्षेत्र को दो जिलों में व्यवस्थित किया गया - मुरादाबाद तथा बरेली, जिनमें से बाद वाले जिले का मुख्यालय बरेली नगर में था। नगर में इस समय कई नए आवासीय और व्यावसायिक क्षेत्रों का गठन किया गया, और इसे नैनीताल, पीलीभीत, मुरादाबाद तथा फर्रुखाबाद से जोड़ने वाली सड़कों का निर्माण हुआ। १८११ में नगर के दक्षिण की ओर नकटिया नदी के पश्चिम में बरेली छावनी की स्थापना की गयी, जहाँ एक छोटे से दुर्ग का निर्माण किया गया था। छावनी क्षेत्र में उस समय पूरे नगर से कहीं अधिक भवन थे।
कम्पनी शासनकाल के दौरान, जिले भर में कम्पनी के विरुद्ध असंतोष की भावना थी। १८१२ में राजस्व की मांग में भारी वृद्धि, और फिर १८१४ में एक नए गृह कर के लागू होने से अंग्रेजों के खिलाफ काफी आक्रोश हुआ। "व्यापार अभी भी ठप्प पड़ा था, दुकानें बंद हो गईं और कई लोग करों के उन्मूलन की मांग के साथ न्यायालय के पास इकट्ठे हुए।" मजिस्ट्रेट डेम्बलटन, जो पहले से ही अलोकप्रिय थे, ने एक कोतवाल को मूल्यांकन करने का आदेश देकर स्थिति को और बिगाड़ दिया। फलस्वरूप कैप्टन कनिंघम के नेतृत्व में सिपाहियों और विद्रोही जनता के बीच हुई झड़प में, लगभग तीन से चार सौ लोग मारे गए। १८१८ में ग्लिन को बरेली के मजिस्ट्रेट और कार्यवाहक न्यायाधीश, और साथ ही बुलंदशहर के संयुक्त मजिस्ट्रेट के रूप में तैनात किया गया था। बरेली जिले के कुछ हिस्सों से १८१३-१४ में शाहजहाँपुर जिले का, जबकि १८२४ में बदायूँ जिले का गठन किया गया।
१८५७ का विद्रोह
बरेली १८५७ के विद्रोह का एक प्रमुख केंद्र था। मेरठ से शुरू हुए विद्रोह की खबर १४ मई १८५७ को बरेली पहुंची। इस समय उत्तर प्रदेश के कई हिस्सों में दंगे हुए, और बरेली, बिजनौर और मुरादाबाद में मुसलमानों ने मुस्लिम राज्य के पुनरुद्धार का आह्वान किया। ३१ मई को जब अंग्रेज सिपाही चर्च में प्रार्थना कर रहे थे, तब तोपखाना लाइन में सूबेदार बख्त खान के नेतृत्व में १८वीं और ६८वीं देशज रेजीमेंट ने विद्रोह कर दिया, और सुबह ११ बजे कप्तान ब्राउन का मकान जला दिया गया। इसके बाद ६८वीं पैदल सेना ने अपनी लाइन के पास के यूरोपियनों पर आक्रमण किया। छोटी-छोटी टुकड़ियां अलग-अलग बंगलों की ओर चल पड़ीं जबकि बाकी बचे सिपाहियों ने इधर-उधर भागना चाहने वाले अंग्रेजों को पकड़ने का प्रबंध किया। इस हमले से डरे-सहमे यूरोपियन लोग घुड़सवारों की लाइन की ओर दौड़े और वहां जाते ही नेटिव घुड़सवार रेजिमेंट को विद्रोहियों पर आक्रमण करने का आदेश दिया गया, पर उस रेजिमेंट ने भी विद्रोह कर दिया। छावनी में विद्रोह सफल होने की सूचना शहर में फैलते ही जगह-जगह अंग्रेजों पर हमले शुरू हो गए, और शाम चार बजे तक बरेली पर क्रांतिकारियों का कब्जा हो चुका था। इस दिन १६ अंग्रेज अफसरों को मौत के घाट उतार दिया गया, जिनमें ब्रिगेडियर सिवाल्ड, कप्तान ब्राउन, सार्जेंट वाल्डन, कैप्टन कर्बी, लेफ्टिनेंट फ्रेजर, सेशन जज रेक्स, कर्नल ट्रूप, कैप्टन रॉबर्टसन और जेलर हैंस ब्रो आदि शामिल थे। बचे हुए लोग नैनीताल की तरफ भाग गए, जिनमें से लगभग बत्तीस अधिकारी नैनीताल तक सही-सलामत पहुंच सके।
अंग्रेजी निशान उतार फेंककर बरेली में स्वतंत्रता का हरित ध्वज फहराते ही नेटिव तोपखाने के मुख्य सूबेदार बख्त खान ने सारी नेटिव सेना का नियंत्रण अपने हाथ में ले लिया। फिर उन्होंने अंतिम रुहेला शासक हाफ़िज़ रहमत खान के पोते, खान बहादुर खान के नाम का जयघोष करके दिल्ली के बादशाह के सूबेदार की हैसियत से रुहेलखंड का शासन भी अपने हाथ में लिया। बरलेी में स्थित यूरोपियनों के घर-द्वारो को जलाकर, लूटकर भस्म करने के बाद फिर कैद किए गए यूरोपियनों को खानबहादुर ने अपने सामने बुलवायां और उनकी जांच के लिए एक कोर्ट नियुक्त किया। इन अपराधियों में बदायूँ प्रांत के लेफ्टिनेंट गवर्नर के दामाद- डाॅ ‘हे’, बरेली के सरकारी काॅलेज के प्रिंसिपल डाॅ. कर्सन और बरेली के जिला मजिस्ट्रेट भी थे। अलग-अलग आरोपों के कारण इन सभी को फांसी का दंड सुनाया गया और छह यूरोपियन लोगों को तुरंत फांसी पर चढ़ा दिया गया। इस तरह अपना सिंहासन पक्का जमाने के बाद खान बहादुर ने सारा रुहेलखंड स्वतंत्र होने का समाचार दिल्ली भेजा और फिर बख्त खान के नेतृत्व में सभी सैनिक दिल्ली की ओर चल दिए। विद्रोह के सफल होने के बाद पहली जून को विजय जुलूस निकाला गया और कोतवाली के समीप एक ऊंचे चबूतरे पर खान बहादुर खान को बैठाकर उनकी ताजपोशी की गई, और जनता की उपस्थिति में उन्हें बरेली का नवाब घोषित कर दिया गया। इसके बाद खानबहादुर ने सारा रुहेलखंड स्वतंत्र हो जाने का समाचार दिल्ली भेजा। ११ माह तक बरेली आजाद रहा। इस अवधि के दौरान खान बहादुर खां ने शोभाराम को अपना दीवान बनाया, १ जून १८५७ को बरेली में फौज का गठन किया गया, और स्वतंत्र शासक के रूप में बरेली से चांदी के सिक्के जारी किए।
१३ मई १८५८ को ब्रिटिश सेना की ९वीं रेजिमेंट ऑफ़ फुट के कमांडर, कॉलिन कैंपबेल, प्रथम बैरन क्लाइड ने बरेली पर आक्रमण कर दिया, और ९३ वीं (सदरलैंड) हाईलैंडर्स के कप्तान विलियम जॉर्ज ड्रमंड स्टुअर्ट की सहायता से लड़ाई में विजय प्राप्त कर ब्रिटिश शासन बहाल किया। कुछ विद्रोहियों को पकड़ लिया गया और उन्हें मौत की सजा दी गई। परिमाणस्वरूप १८५७ का विद्रोह बरेली में भी विफल हो गया। खान बहादुर खान नेपाल भाग निकले, लेकिन नेपाल नरेश जंग बहादुर ने उन्हें हिरासत में लेकर अंग्रेजों के सुपुर्द कर दिया। 1 जनवरी 1858 को उन्हें मुकदमे के लिए बरेली लाकर छावनी में रखा गया। मुकदमा 1 फरवरी को शुरू हुआ, जिसमें उन्हें मौत की सजा सुनाई गई और २४ फरवरी १८६० को कोतवाली में फांसी दे दी गई। उन्हें पुरानी जिला जेल के सामने दफन किया गया जहां आज भी उनकी मजार है। खान बहादुर खान के अतिरिक्त २५७ अन्य क्रांतिकारियों को भी कमिश्नरी के समीप एक बरगद के पेड़ के नीचे फांसी दे दी गयी।
ब्रिटिश राज
१८५८ में जब बरेली पुनः ब्रिटिश शासन के अंतर्गत आया, तो छावनी क्षेत्र में नियमित ब्रिटिश सैन्य टुकड़ियों की तैनाती की गयी। छावनी तब मुख्य रूप से तीन भागों में बंटी हुई थी; पूर्वी भाग में भारतीय इन्फैंट्री लाइनें स्थित थी, मध्य भाग में ब्रिटिश इन्फैंट्री लाइनें और एक भारतीय बटालियन थी, जबकि अर्टिलरी लाइनों को पश्चिमी भाग में तैनात किया गया था। छावनी तथा नगर के बीच काफी खली क्षेत्र था, जिस पर रेस कोर्स या पोलो ग्राउंड में अतिक्रमण किये बिना २ या अधिक बटालियनें रह सकती थी। अगले कुछ सालों में इस क्षेत्र पर सिविल लाइन्स क्षेत्र बसाया गया, जिसमें तब केवल ब्रिटिश अफसर रहा करता थे।
जलवायु
बरेली की जलवायु आर्द्र उपोष्णकटिबंधीय जलवायु (कोपेन जलवायु वर्गीकरण: सीएफए) है। यहाँ का वार्षिक औसत तापमान २५°C है। वर्ष के सबसे गर्म माह, जून में औसत तापमान ३२.८°C रहता है, जबकि १५°C औसत तापमान के साथ जनवरी वर्ष का सबसे ठंडा महीना होता है। बरेली में औसतन १०३८.९ मिमी वर्षा होती है। जुलाई में सर्वाधिक - औसतन ३०७.३ मिमी औसत वर्षा होती है, जबकि नवंबर में सबसे कम - लगभग ५.१ मिमी औसत वर्षा होती है। वर्ष भर में औसतन ३७.७ दिन वर्षा होती है - सबसे अधिक १०.३ दिनों तक अगस्त में, और सबसे कम ०.५ दिनों तक नवंबर में। हालांकि पूरे साल बारिश होती है, परन्तु फिर भी गर्मियों में सर्दियों की तुलना में वर्षा अधिक होती है।
जनसांख्यिकी
२०११ की भारत की जनगणना के अनुसार बरेली नगर की जनसंख्या ९,०३,६६८ है, जिसमें नगर निगम के अधिकार क्षेत्र के बाहर स्थित कुछ हिस्सों की जनसंख्या जोड़ने पर यह ९,०४,७९७ हो जाती है। २००१ में नगर की जनसंख्या ७,२०,३१५ थी तथा २००१-२०११ के दशक में नगर की जनसंख्या वृद्धि दर २.३१ % रही। बरेली नगर, बरेली छावनी तथा इसके आस-पास बसे कुछ छोटे-मोटे नगर मिलकर बरेली महानगर क्षेत्र का निर्माण करते हैं, २०११ की जनगणना के अनुसार जिसकी जनसंख्या ९,८५,७५२ है। जनसंख्या के आधार पर बरेली राज्य का आठवाँ तथा देश का ५०वां सबसे बड़ा नगर है।
कुल १०६.४३ वर्ग किलोमीटर क्षेत्र में फैले बरेली नगर में २०११ की जनगणना के अनुसार १,६६,४४७ परिवार निवास करते हैं, तथा नगर का जनसंख्या घनत्व ८५०१ व्यक्ति प्रति वर्ग किलोमीटर है,  जो कि राज्य के औसत घनत्व – ८२८ व्यक्ति प्रति वर्ग किलोमीटर से अधिक है। कुल जनसंख्या में से पुरुषों की संख्या ४,७७,५१५ (कुल जनसंख्या का ५२.८ %) है, जबकि महिलाओं की संख्या ४,२७,२८२ (कुल जनसंख्या का ४७.२ %) है, और इस प्रकार नगर का लिंगानुपात ८९५ महिलाएं प्रति १००० पुरुष है,  जो कि राज्य के औसत लिंगानुपात – ९१२ महिलाएं प्रति १००० पुरुष से कम है। २००१ में नगर का लिंगानुपात ८९६ महिलाएं प्रति १००० पुरुष था तथा २००१-२०११ के दशक में नगर में इसमें एक अंक की गिरावट आयी।  शहर में ० से ६ वर्ष की उम्र के बच्चों की संख्या १,०७,३२३ है, जो नगर की कुल जनसंख्या का ११.८८ % है। कुल बच्चों में से ५६,५२३ लड़के हैं, जबकि शेष ५०,८०० लड़कियां हैं।